من وقتها وأنا حاسس بتحول وبقول تحول عشان الحاجات المعتادة مبقتش تحصل لكن مكنتش حاسس أن الموضوع خلص، لسه مش مرتاح، يعني مثلًا مبقتش أشوف كوابيس كتير بس بقيت بصحى على حركة على السرير وألاقي الفرش بيتحرك حركة خفيفة عند رجلي.. والكوابيس كلها اتبدلت بكابوس واحد بيتكرر ، واحدة ست لابسه عبايه وطرحة سودة بشوفها من ضهرها بتطلع على سلم مبهدل ، درجاته مكسرة وكل ما تطلع سلمة السلمة اللي عديتها تتكسر وتقع في الفضا وتختفي وميبقاش في أرض وعلى آخر سلمة تلف لي وتبصل لي وهي بتضحك، بشوف أخيرًا وشها، فيه تجاعيد كتيرة أويكأن وشها متحجر وسنانها أغلبها مكسر واللي متبقي منها لونه إسود وعينها مفيهاش بؤبؤ، مجرد بياض وفي الآخر تقول لي بنبرة بشعة: